Naš Erasmus+ projekt došao je do završetka prve faze u kojoj smo bili zaduženi za izradu nastavnih planova vezanih uz 17 ciljeva održivog razvoja. Uz profesore naše škole nastavne planove izrađivali su i kolege iz Makedonije i Bugarske. Nastavni su planovi testirani u našoj i u partnerskim školama. Pokazali su se interesantni, inovativni i primjenjivi u nastavi. Cilj svih nastavnih planova je razviti kod učenika vještine 21. stoljeća kao što su kreativnost, kritičko razmišljanje, komunikacija i kolaboracija, učeći o ciljevima održivog razvoja koji su nedjeljivi i povezuju dimenzije društva, gospodarstvo i okoliš.

Uz svaki nastavni plan profesori naše škole u projektu Erasmus+ izradili su i uvodni dio koji govori ukratko o svakom cilju na koji se nastavni plan odnosi te PowerPoint prezentaciju s osnovnim podacima o cilju.

Uskoro ulazimo u drugu fazu projekta. Izradit će se digitalna platforma na koju će biti postavljeni svi nastavni planovi kako bi bili dostupni svima putem *online* okruženja. U drugu fazu hrabro ćemo ući nakon ljetnog odmora koji smo svi zaslužili vrijednim radom.

Maja Lukić Puškarić